Hy sal ons ná twee dae lewend maak, op die derde dag ons laat opstaan, sodat ons voor sy aangesig kan lewe (Hy sal ons na twee dae 'n nuwe lewe laat begin. Hy sal ons op die derde dag weer krag gee sodat ons in sy teenwoordigheid kan leef).
Hy profeteer nie dat dit die Messias is wat sal opstaan uit die dood en 'n nuwe lewe in God se teenwoordigheid sal hê nie.
Hy sê dat die Here ons sal laat sterwe en op die derde dag 'n nuwe lewe in die Here se teenwoordigheid sal laat begin.
Die Here laat sy profeet hier profeteer wat die effek van die Messias se versoening vir ons sal wees.
Die Here laat vir die kerk in Kolosse skrywe (3:3) dat hulle gesterwe het, en hulle lewe saam met Christus in God verborge is.
In die Ou Testament was daar baie mense wat gedink het dat 'n mens vir ewig dood is wanneer jy die dag sterf.
Maar dadelik nadat hy dit gesê het, laat die Heilige Gees die vraag by hom ontstaan: "As 'n mens sterf, sal hy weer lewe?" Hy besef dan dat daar verseker 'n nuwe lewe anderkant hierdie lewe wag, want hy skep moed en sê dat hy al die dae van sy swaarkry sou kon wag tot daar vir hom nuwe lewe kom (Job 14:14).
Ons kry dieselfde gedagte by die skrywer van Psalm 119 (v. 25) waar hy sing dat hy in doodsgevaar verkeer.
· Die nuwe lewe is 'n lewe waar daar geen gevaar meer is nie, en waar hy God se ewige vrede kan ervaar. Dit is duidelik 'n toespeling op die hiernamaals.
Al hierdie profesië in die Ou Testament het na die verlossing deur die Here Jesus aan die kruis verwys.
Toe Hy uit die dood opgestaan het, het al die verlostes saam met Hom uit die dood opgestaan en oorgegaan in 'n ewige lewe.
Deur die doop is ons immers saam met Hom in sy dood begrawe, sodat, soos Christus deur die wonderbaarlike magsdaad van die Vader uit die dood opgewek is, ons ook so 'n nuwe lewe kan lei (Romeine 6:4).